O fetiță de doi ani din București a căzut de la etajul întâi al unui bloc. S-ar fi urcat pe pervaz în joacă
O fetiță de doi ani din Capitală a ajuns, luni, la spital, după ce a căzut pe fereastră, de la etajul întâi al blocului în care locuiește. Micuța s-ar fi urcat pe pervaz în joacă, scrie news.ro. Când au ajuns salvatorii la caz, fetița era conștientă și a fost dusă la Spitalul ”Grigore Alexandrescu” pentru investigații medicale.